stanford-oval/wikipedia huggingface dataset:
אולימפיאדת ריו דה ז'ניירו (2016)
ענפי האולימפיאדה ותוצאותיהם > שחייה > השחיינים הבולטים

מייקל פלפס (ארצות הברית ארצות הברית) זכה ב-6 מדליות, מהן 5 מדליות זהב ובכך צבר 28 מדליות אולימפיות, מהן 23 מדליות זהב. סכום זכיות זה גדול משל כל ספורטאי אחר בהיסטוריה. הוא זכה 4 פעמים ברציפות במשחה ל-200 מטר מעורב אישי, הישג היסטורי והוא השחיין (גבר) הראשון שייצג את ארצות הברית בחמש אולימפיאדות רצופות.
ראיין מרפי (ארצות הברית ארצות הברית), זכה בשלוש מדליות זהב ששתיים מהן אישיות במשחי הגב ואחת במשחה השליחים המעורב שבו שבר את שיא העולם במשחה ל-100 מטר גב.
אירועים נוספים

במהלך המשחקים האולימפיים הפכו לפתע המים בבריכת השחייה שבמרכז ספורט המים מריה לנק שבה נערכו תחרויות הקפיצה למים לצבע ירוק בוהק. יום למחרת גם המים בבריכה הסמוכה, שבה נערכו משחקי כדורמים והשחייה הצורנית הפכו ירוקים. לאחר בדיקה, המארגנים הודיעו שהסיבה לשינוי בצבע המים הן בשל טעות באחד מהחומרים שעובד הבריכה השתמש בהם.
ביום לפני האחרון של תחרויות השחייה, השחייניות שהיו אמורות להשתתף במשחה חצי הגמר ל-50 מטר חופשי לא הגיעו לבריכה משום שהאוטובוס שהסיע אותן הוביל אותן לאצטדיון המרכזי, מה שהוביל לעיכוב של יותר מחצי שעה בתוכנית התחרויות.
במהלך האולימפיאדה השחיין ראיין לוכטה דיווח במסיבת עיתונאים כי הוא נשדד באיומי נשק. דיווחים על אירועים כאלו היו נפוצים ולכן הדיווח התקבל כאמין. עם זאת, משטרת ריו החלה לחשוד כשראתה את השחיינים עם השעונים על ידיהם והחלה לחקור את האירוע. בעקבות החקירה התברר כי ראיין וחברו ג'ימי פייגן בדו מליבם את דבר השוד ולמעשה היו מעורבים באירוע ונדליזם בשירותי תחנת דלק.
בתחרות הקפיצה במוט הקהל הברזילאי עודד את קופץ המוט טיאגו דה סילבה אך באופן חריג שרק בוז לקופץ המוט הצרפתי רנו לאבילני, על מנת להכשיל אותו לעבור בניסיון האחרון 6.08 מטר, דבר שעורר את כעסו. לאבילני, שזכה במדליית הכסף, אמר בתגובה כי מאז 1936 לא שרקו בוז לאתלט, בהתייחסו לאולימפיאדת ברלין ולג'סי אוונס, התבטאות שעוררה ביקורת עזה ועליה הוא התנצל מאוחר יותר. למחרת, בטקס חלוקת המדליות, הקהל שרק בוז באופן ממושך לקופץ הצרפתי שהחל לדמוע על הפודיום. דה-סילבה סימן לקהל להפסיק וגורמים שונים ביקרו אף הם את הקהל הברזילאי על התנהגותו.
לראשונה בתולדות המשחקים האולימפיים, התקיים טקס רשמי של הוועד האולימפי הבין-לאומי לזכר חללי מינכן בו השתתף נשיא הוועד, תומאס באך. מאידך, בוועד הבין-לאומי נמנעו מסיקור רשמי של האירוע. בנוסף לחללים, צוינו שוטר גרמני שנהרג בניסיון החילוץ, שני הרוגי הפיגוע באולימפיאדת אטלנטה (אחת נרצחה מהמטען ואחר נפטר מהתקף לב לאחר שהגיע למקום) וגולש מזחלות גיאורגי שנהרג בתאונת אימונים באולימפיאדת ונקובר. בין המשתתפים בטקס-נציגי המשפחות, המשלחת הישראלית לאולימפיאדה, ז'אק רוג וסרגיי בובקה.
שידור

בפעם הראשונה מאז החלו לשדר את האולימפיאדה בישראל, רשות השידור לא שידרה את האולימפיאדה לאחר שהפסידה במכרז שנערך לקבוצת RGE, שהעבירה את זכויות השידור לערוץ הספורט. שמאז היא זכיינית השידור של המשחקים.
שיר האולימפיאדה

השיר הרשמי של אולימפיאדת ריו 2016 הוא השיר "Rise" של הזמרת האמריקאית קייטי פרי.
ראו גם

המשחקים הפאראלימפיים ריו דה ז'ניירו (2016)
ישראל באולימפיאדת ריו דה ז'ניירו (2016)
הערות שוליים

↑  שתי הפעמים הקודמות היו באוסטרליה: אולימפיאדת סידני ואולימפיאדת מלבורן
↑  "Past Bid Results". GamesBids.com. נבדק ב-31 באוקטובר 2015. {{cite web}}:  (עזרה)
↑  ערן רותם, על האתגר הכפול של ריו 2016 - דרך הלוגו, באתר Allmarketing - הכל שיווק, ‏28 ביולי 2016
↑  150 מומחים: לבטל את האולימפיאדה בגלל הזיקה, באתר ynet, 28 במאי 2016
↑  האו"ם: "אין הצדקה" לביטול האולימפיאדה בגלל נגיף זיקה, באתר וואלה, 28 במאי 2016
↑  לפני האולימפיאדה: מצב חירום כלכלי הוכרז בריו, באתר ynet, 18 ביוני 2016
↑  מתכוננים לריו: הלפיד האולימפי הודלק ביוון, באתר ONE‏, 21 באפריל 2016
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31  הטבלה מעודכנת נכון ל-21 באוגוסט 2016 בשעה 23:41 לפי שעון ישראל, על פי האתר הרשמי של האולימפיאדה.
↑  רוכבת הולנדית התרסקה, הישג מדהים לבאזילה, באתר ONE‏, 7 באוגוסט 2016
↑  אורן אהרוני, ההרחקה נשארה בעינה: רוסיה כרגע מחוץ לתחרויות האתלטיקה בריו, באתר ynet, 17 ביוני 2016
↑  אמיר ענבר, הוועד האולימפי הבינלאומי החליט לא להשעות את רוסיה מאולימפיאדת ריו באופן גורף, באתר הארץ, 24 ביולי 2016
↑  אורן אהרוני, התרגיל שלא נגמר: הכירו את המתעמלת המבוגרת ביותר, באתר ynet, 7 באוגוסט 2016
↑  סמיר אי סעיד שבר את רגלו
↑  אז מה הפך את המים בבריכות בריו לירוקים?, באתר כלכליסט, 15 באוגוסט 2016
↑  אורן אהרוני, שיא עולם ראשון באולימפיאדת ריו, באתר ynet, 5 באוגוסט 2016
↑  שירות כלכליסט, המים בבריכה האולימפית נהפכו לירוקים ואף אחד לא יודע למה, באתר כלכליסט, 10 באוגוסט 2016
↑  James Gordon, Swimming semifinals are delayed by more than half an hour after bus takes some of the athletes to the TRACK stadium instead Daily Mail, 13 August 2016 (באנגלית)
↑  שערוריית השחיין ראיין לוכטה שבדה שוד מזוין: "שקרן, פחדן, האמריקני המכוער", באתר ynet, 19 באוגוסט 2016
↑  לאבילני השווה את הקהל הברזילאי לקהל הנאצי, באתר ONE‏, 16 באוגוסט 2016
↑  רנו לאבילני: "החזקתי את הדמעות בפנים עד שלא יכולתי עוד", באתר וואלה, 17 באוגוסט 2016
↑  יניב טוכמן, יניב טוכמן, ריו‏, הוועד האולימפי ערך טקס רשמי לזכר חללי מינכן: "התקפה נפשעת", באתר וואלה, 3 באוגוסט 2016
↑  יניב טוכמן, יניב טוכמן, ריו‏, חדשות ריו: שישייה לנבחרת הנשים של גרמניה, ניצחון לארה"ב, באתר וואלה, 3 באוגוסט 2016
↑  ריו 2016 לראשונה: קורבנות מינכן 72' צוינו בטקס אולימפי, ערוץ הספורט, 3 באוגוסט 2016
↑  היסטוריה: אולימפיאדת ריו 2016 תשודר בערוץ הספורט, באתר וואלה, 23 באוגוסט 2012
| --- | --- |
בקרת זהויות :  NLI: 987007405364105171  GND: 7705398-9  LCCN: no2010046683  NKC: osa2016925896  SUDOC: 18624827X  VIAF: 123572023   WorldCat (עם VIAF): 123572023 
ילדה מוסיפה את חתימתה למועמדתה של העיר ריו דה ז'ניירו כמארחת אולימפיאדת ריו דה ז'ניירו (ינואר 2009)
טקס הפתיחה של האולימפיאדה
מעבר של הלפיד האולימפי בבריכה
קומפלקס הספורט ממבט על
אצטדיון אולימפיק ווייט-ווטר
אצטדיון המרקנה, מימין, והמרקנזיניו
אנז'ניאו
המדליות באולימפיאדת ריו דה ז'ניירו
לורן הולי

| --- | --- |

 לידה:  28 באוקטובר 1963 (בת 61) בריסטול, ארצות הברית 
 מדינה:  קנדה, ארצות הברית 
 תקופת הפעילות:  מ-1983 
 מקום לימודים:  קולג' שרה לורנס  תיכון ז'נבה 
 בן או בת זוג:  Francis Greco (2001–2014) 
 צאצאים:  Azer Greco 
 מספר צאצאים:  3 
 http://www.laurenholly.com
 פרופיל ב-IMDb
 
לורן הולי (מימין) ביחד עם הולי מארי קומבס (שמאל) בטקס חלוקת פרסי האמי
לורן הולי (באנגלית: Lauren Holly; נולדה ב-28 באוקטובר 1963) היא שחקנית קולנוע וטלוויזיה אמריקאית. ידועה בשל תפקידיה כסגן השריף מקסין סטיוארט בסדרת הטלוויזיה "סודות העיר" (אנ'), כמארי סוונסון בסרט "טיפשים בלי הפסקה" (1994), וג'ני שפרד בסדרה "NCIS" ‏(2008–2005).
ביוגרפיה

הולי נולדה בבריסטול, פנסילבניה. אמה, מישל אן, היא היסטוריונית של האמנות, מנהלת המרכז והתוכנית האקדמית על שם סטאר במכון לאמנות סטרלינג ופרנסין קלארק, ולשעבר פרופסור בקולג'ים על שם הובארט וויליאם סמיט. אביה, גראנט הולי, הוא תסריטאי ופרופסור לספרות בקולג'ים של הובארט וויליאם סמיט.
הולי גדלה בז'נבה שבמדינת ניו יורק, וסיימה את לימודיה בבית הספר התיכון ז'נבה בשנת 1981, שם הייתה מעודדת. ב-1985 סיימה תואר ראשון באנגלית משרה לורנס קולג' בניו יורק.
בהיותה בת 23, הצטרפה הולי לאופרת הסבון "כל ילדיי" של רשת ABC בתפקיד ג'ולי צ'נדלר (1989-1986). באותה שנה שיחקה בדרמה הרומנטית "בחורות יפות" בכיכובה של אומה תורמן. ב-1990 היא גילמה את דמותה של בטי מהספר הקומי בתוכנית הטלוויזיה "Archie: To Riverdale and Back Again".
בשנת 1992 החלה הולי לגלם את מקסין סטיוארט, סגן השריף של עיר קטנה, בסדרת הטלוויזיה "סודות העיר" ברשת CBS של המפיק דייוויד אי קלי, תפקיד שגילמה במשך 4 עונות שלמות עד לתום הסדרה ב-1996.
היא גילמה את דמותה של לינדה לי קולדוול, אשתו של אמן הלחימה ברוס לי, בסרט "הדרקון: סיפורו של ברוס לי" משנת 1993. הולי הופיעה כמארי סוונסון, מושא אהבתו של לויד כריסטמס, בקומדיה של ג'ים קארי "טיפשים בלי הפסקה" משנת 1994. כן גילמה דוקטור בגרסה המחודשת של סידני פולאק לסרט "סברינה"; ואת סגן אמילי לייק, האשה היחידה שמשרתת בצוללת, בקומדיה "Down Periscope" של קלסי גראמר משנת 1996. היא שיחקה גם בסרט "יום ראשון הגדול". ב-1999 גילמה את ד"ר ג'רמי הנלון בסדרת הדרמה הרפואית "שיקגו הופ", בעונתה השישית והאחרונה, ושיחקה לצד סטיבן דורף בסרט הדרמה "אנטרופי".
הולי הופיעה בווידאו המוזיקלי של דיקסי צ'יקס בסינגל "Goodbye Earl", ביחד עם ג'יין קרקובסקי, דניס פרנץ, אדריאן פסדר, מייקל דלואיס ואוון ברנרד. בשנת 2001 שיחקה בסרטו של ברט ריינולדס "המפיק האחרון". בשנת 2002 שיחקה בסרט "לבבות מתחלפים" לצד איאן סומרהולדר. בשנת 2004 שיחקה בסרט המלחמה "בידי האויב", על התקפה של צבא ארצות הברית וצבא בריטניה על הצבא הנאצי בעזרת צוללות גרעיניות. ב-2005 היא הצטרפה לצוות הסדרה "NCIS" כמנהלת NCIS ג'ני שפרד. בשנת 2006 שיחקה בסרט "עקרון התענוג" לצד בילי זיין, ושיחקה במותחן הדרמה "הצהרה חוקית", בתפקיד מגי דוידסון, חברת סנאט המאוימת על ידי ארגון טרור מוסלמי. בשנת 2009 השתתפה בדרמה המוזיקלית "העידן המושלם לרוקנרול" לצד טארין מנינג, ובסרט הטלוויזיה הקנדי "מאוחר מדי להיפרד" לצד רוב לאו. ב-2010 שיחקה בדרמת הספורט "מרדף 3000" לצד ריי ליוטה.
בשנת 2014 שיחקה בדרמת המלחמה "שדה נעליים אבודות" בכיכובו של ג'ייסון אייזקס. בשנת 2015 שיחקה בקומדיות "סינדרלה והעיר הגדולה" ו-"אורגיה והעיר הקטנה", בסרט הדרמה "הובי", ובמותחן הפסיכולוגי "הבת של בלאקאוט" בכיכובה של אמה רוברטס.
בשנת 2019 שיחקה בסרט הקנדי "תמי תמיד מתה", קומדיה שחורה בכיכובה של פליסיטי האפמן.
בשנת 2020 השתתפה בסרט הדרמה הקנדי "The Cuban", בהשתתפותם של שוהרה אע'דאשלו ולואיס גוסט ג'וניור. באותה שנה שיחקה גם בסדרת הטלוויזיה "שבריריות".
בשנת 2021 החלה לשחק בסדרת הדרמה המשפטית הקנדית "Family Law" ברשת גלובל טלוויז'ן נטוורק (אנ'), את דמותה של ג'ואן, אימה האלכוהוליסטית של אביגיל ואשתו הראשונה של הארי (ויקטור גרבר).
בשנת 2024, שיחקה בסרט של נטפליקס "איש השלג שלי" בתור ג'יין מילר.
חיים אישיים

הולי הייתה נשואה לשחקן ג'ים קארי בשנים 1996–1997.
הערות שוליים

↑  "תוכנית המחקר והאקדמיה", המכון לאמנות על שם סטרלינג ופרנסין קלארק
↑  "גראנט הולי - פרופסור לאנגלית", קולג'ים על שם הובארט וויליאם סמיט
↑  "הביוגרפיה של לורן הולי", TV Guide
| --- | --- |
בקרת זהויות :  NLI: 987007424539805171  PLWABN: 9810615137805606  BNE: XX1265962  BnF: cb14026010w (data)  CANTIC: a11033605  GND: 141229152  ISNI: 0000 0001 1448 5377  LCCN: no2001037346  SUDOC: 17251665X  VIAF: 76514084   WorldCat (עם VIAF): 76514084
שון מארי

| --- | --- |

מארי, 2012
 לידה:  15 בנובמבר 1977 (בן 47) בת'סדה, ארצות הברית 
 שם לידה:  Sean Harland Murray 
 מדינה:  ארצות הברית, אוסטרליה 
 תקופת הפעילות:  מ-1991 
 מקום לימודים:  Bonita Vista High School 
 מספר צאצאים:  2
 פרופיל ב-IMDb
 
שון הארלנד מארי (באנגלית: Sean Harland Murray; נולד ב-15 בנובמבר 1977) הוא שחקן קולנוע וטלוויזיה אמריקאי הידוע בתפקידו כסוכן המיוחד טימותי מקגי בדרמת הטלוויזיה האמריקאית "NCIS".
ידוע גם בתפקידיו כתאקרי בינקס בסרטה הקלאסי של דיסני, הוקוס פוקוס ודני וולדן, בסדרת הדרמה ג'אג.
ביוגרפיה

אמו של מארי, ויויאן בליסאריו, אשתו הרביעית של מפיק הטלוויזיה והתסריטאי האמריקאי דונלד בליסאריו, מה שהופך אותו לבנו החורג של בליסאריו. יש לו אח אחד, צ'אד וו. מארי, מפיק (NCIS: לוס אנג'לס), ושבעה אחים חורגים, כולל שחקנית שקרניות קטנות, טרויאן בליסאריו ושחקן ג'אג, מייקל בליסאריו.
קריירה

תפקידי הטלוויזיה של מארי כוללים תפקיד בקומדיית המצבים "The Random Years" ותפקיד משנה כזיין גריי הארט בסדרה "Harts of the West", עם בו ברידג'ס כאביו וג'יין קיוזאק כאמו. לויד ברידג'ס גם כיכב בסדרה. הסדרה צולמה בחווה בנבדה.
מארי הופיע גם בכמה פרקים של סדרת הטלוויזיה ג'אג ומאוחר יותר לוהק לתפקיד טימותי מקגי בספין אוף של הסדרה, NCIS. את אחותו החורגת של מקגי מגלמת טרויאן בליסאריו. בנוסף,  הופיע מארי בכמה סרטים עלילתיים ובהם הוקוס פוקוס משנת 1993. זו לו הייתה הופעתו הקולנועית הראשונה, בה גילם את תאקרי בינקס.
הופעותיו האחרות בסרטים כוללות "כך הייתי", ובסרט "Too Romantic" בבימויו של טוד פילד.
חיים אישיים

מארי התחתן עם קארי ג'יימס ב-26 בנובמבר 2005. נולדה להם בת, בשנת 2007. בשנת 2010, נולד להם בן.
פילמוגרפיה

| שנה | כותרת | תפקיד | הערות |
| --- | --- | --- | --- |
| 1991 | Bacfield in Motion | ג'ו ג'וניור | סרט טלוויזיה |
| 1991 | Civil Wars | כריס קונווי | פרק: "הלירה והזעם" |
| 1992 | Too Romantic | טים | סרט קצר |
| 1993 | הוקוס פוקוס | Binx Thackery | מועמד - פרס האמן הצעיר לשחקן הנוער הטוב ביותר בתפקיד הראשי בסרט קומדיה |
| 1993 | כך הייתי | ג'ימי וורהיס |  |
| 1993 | River of Rage: Takink of Maggie Keene | מתיו קינן | סרט טלוויזיה |
| 1994 | Harts of the West | קיין גריי הארט | 5 פרקים |
| 1995 | ER | ברט לוגן | פרק: "קורה כאן נס" |
| 1995 | Silk Stakings | דרק פסטון | פרק: "ענישה מתוקה" |
| 1995 | משפט באש | דני | סרט טלוויזיה |
| 1996 | Fall Into Darkness | ג'רי פרייס | סרט טלוויזיה |
| 1996 | לכבוד בתי | ראלף | סרט טלוויזיה |
| 1996 | The Lottery | הנרי ווטקינס | סרט טלוויזיה |
| 1997 | The Sleepwalker KIling | כריסטופר ליין | סרט טלוויזיה |
| 1998–2001 | ג'אג | אנס. גיטרות | פרק: "תמימות" |
| 1998–2001 | ג'אג | דני וולדן | 6 פרקים |
| 1999 | מגע של מלאכים | ויליאם 'וויל' הלר | פרק: "שומר אחי" |
| 2000 | בוסטון פאבליק | דוד | פרק: "פרק שלישי" |
| 2001 | Spring Break Layer | ניק קפר | סרט טלוויזיה |
| 2002 | The Random Yeras | טוד מיטשל | סדרה רגילה (7 פרקים - 4 לא מזדמנים) |
| 2003–הווה | NCIS | טימותי מקגי | תפקיד חוזר עונה 1 (8 פרקים); תפקיד ראשי עונה 2–הווה (434 פרקים) |
| 2017 | NCIS: ניו אורלינס | טימותי מקגי | פרק: "תיבת פנדורה (חלק ב') |
הערות שוליים

↑  Wang, Cynthia (24 באפריל 2010). "Sean Murray Welcomes Son River James". PEOPLE.com. נבדק ב-21 באוקטובר 2019. {{cite web}}:  (עזרה)
| --- | --- |
בקרת זהויות :  PLWABN: 9810581214505606  BnF: cb14209753r (data)  LCCN: no99057636  VIAF: 4566172   WorldCat (עם VIAF): 4566172
טייני טים

| --- | --- |

 לידה:  12 באפריל 1932 ארצות הברית מנהטן, ניו יורק, ארצות הברית
 פטירה:  30 בנובמבר 1996 (בגיל 64) ארצות הברית מיניאפוליס, מינסוטה, ארצות הברית
 שם לידה:  הרברט בוטרוס חוארי
 מדינה:  ארצות הברית 
 מקום קבורה:  בית הקברות Lakewood
 השכלה:  הקמפוס החינוכי ג'ורג' וושינגטון 
 תקופת הפעילות:  1962–1996 (כ־34 שנים)
 מקצוע:  זמר, מוזיקאי
 בת זוג:  ויקטוריה מיי בודינגר (1969 - 1977)  ג'ן אלוויס (1984–1995)  סוזאן מארי גרדנר (1995)
 צאצאים:  1
 מספר צאצאים:  1 
 
הרברט בוטרוס חאורי (באנגלית: Herbert Butros Khaury‏; 12 באפריל 1932 – 30 בנובמבר 1996) הידוע בכינויו כטייני טים, היה זמר אמריקאי, נגן יוקולילי וארכיונאי מוזיקלי. ידוע בעיקר בזכות ביצועיו לשירים "Tiptoe Trough the Tulips" (אנ') ו-"Livin' in the Sunlight, Lovin' in the Moonlight" (אנ'), אותם שר בפלצטו.
ראשית חיים

חאורי נולד במנהטן, ניו יורק ב-12 באפריל 1932. לאימו טילי, יהודיה-פולניה שעבדה בביגוד, והייתה ביתו של רב, ולאביו, בוטרוס חאורי, עובד בטקסטיל מביירות, שאביו היה כומר קתולי מרוני.
כבר בגיל צעיר התגלה חאורי כמוזיקאי מוכשר. בגיל חמש, אביו הביא לו גרמופון ותקליט של "Beautiful Ohio" של הנרי בר.
הוא ישב במשך שעות והקשיב לתקליט. בגיל שש, הוא התחיל ללמד את עצמו לנגן בגיטרה. קצת לפני גיל העשרה, הוא התחיל לפתח תשוקה לתקליטים, במיוחד כאלו מ-1900 עד לשנות השלושים של המאה ה-20. הוא בילה שעות בזמנו הפנוי בספרייה הציבורית של ניו יורק, בקריאה על ההיסטוריה של תעשיית הפונוגרף.
הוא חקר תווים מוזיקליים, לפעמים הוא צילם עותקים שלהם כדי לקחת הביתה וללמוד, תחביב שהוא המשיך בכל חייו.
הוא למד בתיכון החינוכי של ג'ורג' וושינגטון שבגבעות וושינגטון, מנהטן.
חאורי היה קתולי אדוק.
קריירה

כבר בגיל 11 למד חאורי לנגן בכינור וביצע מופעים בביתו מול הוריו. מאוחר יותר הוא למד לנגן במנדולינה וביוקולילי - והפך למזוהה עם כלי זה.
בשנת 1945 עבר חאורי ניתוח להוצאת התוספתן; לאחר החלמתו, הוא בקושי יצא מחדרו למעט הגעה לבית הספר, שבו הוא תואר כתלמיד ממוצע. הוא נשר מהלימודים לאחר כיתה י.
בריאיון שנערך בשנת 1968 ב-The Tonight Show תיאר חאורי כיצד גילה את יכולות השירה בקול גבוה: "הקשבתי לרדיו ושרתי; בעודי שר, אמרתי 'בחיי, זה מוזר', אני יכול לשיר גם בקול גבוה". בריאיון שנערך ב-1969 הוא אמר שכשהקשיב לרודי ואלי שר בפלצטו הוא חווה "מעין התגלות - לא ידעתי שהיה לי פלצטו גבוה". הוא תיאר זאת כחוויה דתית.
בתחילת שנות החמישים, הוא קיבל עבודה כשליח במשרד של המטרו-גולדווין מאייר בניו יורק, שם הוא הוקסם אפילו יותר מתעשיית הבידור.
הוא נכנס לתחרות כישרונות מקומית שם הוא שר את "You Are My Sunshine" בקול הפלצטו החדש שגילה. הוא התחיל להופיע במועודני ריקודים תחת שמות בדויים. וכדי להתבלט משאר קהל המבצעים, הוא לבש תלבושת פרועה. לאחר שראה פוסטר ישן של רודולף ולטינו עם שיער ארוך, הוא התחיל לגדל שיער עד לגובה הכתפיים שלו והוא שם מייקאפ לבן על הפנים. אמו לא הבינה את השינוי בהופעתו של בנה, והתכוונה לקחת אותו לפסיכיאטר בבית החולים בליווי.
בשנת 1959, הוא עזב את כל שמות הבמה שלו והופיע עם השם "Larry Love, the Singing Canary" (לארי האוהב, הקנרית המזמרת) במוזיאון "Hubert" ובמופע חי בקרקס הפרעושים בכיכר טיימס. בעת הופעתו שם, הוא חתם הסכם עם מנהל ששלח אותו לאודישנים באזור גריניץ' וילג' בניו יורק, שם הוא ביצע הופעת חובבנים ללא תשלום, הוא ניגן ביוקילילי ושר בקול הפלצטו שלו את השיר "Tiptoe Through the Tulips" שאיתו הפך למזוהה אחר כך.
בשנת 1963, הוא זכה להופיע בפעם הראשונה בתשלום, במועדון להט"ב בגריניץ' ווילג', הוא ניגן 6 שעות בלילה ו-6 פעמים בשבוע תמורת 96$ לחודש. במשך שנתיים הוא הופיע כ"Dary Dover" ואחרי זה כ"Sir Timothy Timms". אחרי שהוזמן לשחק בדמות של "ננס", ג'ורג' קינג, מנהלו, חייב אותו להשתמש בשם הבמה "טייני טים" (טים הפצפון), שאחר כך הפך לשם הבמה שלו.
טייני טים הופיע בסרט Jack Smith's Normal Love (1963), וגם בסרט הדוקומנטרי You Are What You Eat (1968) שם הוא שר את השיר "Be My Baby" בקול הפלצטו שלו;
הוא גם שר את השיר "I Got You Babe" של סוני ושר כשטים שר את החלקים של שר בקול הפלצטו שלו, ביחד עם אלינור בארושיאן.
הביצוע של "I Got You Baby" הוביל להופעה של טים בפרימירה של הפרק של Rowan and Martin's Laugh-In, תוכנית קומדיה אמריקאית פופולרית.
כשטים נכנס לתוכנית הוא הגיע עם שקית קניות, שממנה הוא הוציא את היוקילילי שלו, והתחיל לשיר "A-Tisket, A-Tasket" ו-"On the Good Ship Lollipop".
בהופעתו השלישית בתוכנית, טייני טים נכנס והפריח נשיקות לקהל, ומשם התחיל לשיר את השיר "Tiptoe Through the Tulips". בשנת 1968, האלבום הראשון שלו "God Bless Tiny Tim" יצא לאור. באלבום היה את השיר Tiptoe Through the Tulips", שהפך ללהיט אחרי שיצא כסינגל.
For All My Little Friends ‏(1969) היה אוסף של שירי ילדים ששר טייני טים, והוא זכה בפרס גראמי.
מותו

ב־28 בספטמבר 1996 הקליט טייני טים ראיון במונטגיו בוקמיל. זמן קצר אחר כך הוא סבל מהתקף לב ואושפז בבית החולים הקרוב "המחוז הרפואי פרנקלין" למשך שלושה שבועות. הרופאים הציעו לו לא להופיע יותר עקב מצבו הבריאותי, אך הוא החליט להתעלם מהעצה.
ב־30 בנובמבר 1996 הוא הופיע במועדון הנשים של מיניאפוליס. רגע לפני ההופעה הוא הודיע לאשתו שהוא לא הרגיש טוב, אך הוא לא רצה לאכזב את הקהל. בזמן שהוא ביצע את השיר "Tiptoe Through the Tulips" אשתו שאלה אותו אם הוא מרגיש טוב, והוא אמר שהוא לא. היא עזרה לו לחזור לשולחן שלהם ששם הוא התמוטט, ולא חזר להכרה.
הוא הועבר לבית החולים הקרוב, המרכז הרפואי של מחוז הנפין, ולאחר ניסיות החייאה חוזרים, הוא הוכרז כמת בשעה 23:20.
אזכורים

בפרק הראשון של סדרת הטלוויזיה בובספוג מכנסמרובע, "דרוש עובד", מתנגן השיר "Livin' In the sunlight, Lovin' in the Moonlight" בביצועו של טייני טים.
באחד הפרקים של סדרת הטלוויזיה סאות' פארק הופיע טייני טים כנגן יוקולילי הגר בגיהנום.
בסרט האימה הרוע שבפנים מתנגן השיר "Tiptoe Through the Tulips" בביצועו של טייני טים, שהיה הביצוע האחרון שלו לפני מותו בעת הופעתו האחרונה עם אותו הביצוע.
מצבתו של טייני טים
לס פול

ערך זה עוסק בגיטריסט אמריקאי. אם התכוונתם לכלי נגינה על שמו, ראו .
| --- | --- |

 לידה:  9 ביוני 1915 ווקשה, ארצות הברית 
 פטירה:  12 באוגוסט 2009 (בגיל 94) וייט פליינס, ארצות הברית 
 שם לידה:  Lester William Polsfuss 
 שם במה:  Les Paul 
 מקום קבורה:  Prairie Home Cemetery 
 מוקד פעילות:  ארצות הברית 
 תקופת הפעילות:  1928–2009 (כ־81 שנים) 
 סוגה:  ג'אז 
 שפה מועדפת:  אנגלית 
 כלי נגינה:  גיטרה, כינור 
 חברת תקליטים:  קפיטול רקורדס, קולומביה רקורדס, דקה רקורדס 
 בן או בת זוג:  מארי פורד (29 בדצמבר 1949–דצמבר 1964) 
 צאצאים:  Lester George "Rusty" Paul Jr 
 פרסים והוקרה:  היכל התהילה של הרוק אנד רול (1988)  פרס גראמי של חבר הנאמנים (1983)  היכל התהילה הלאומי לממציאים (2005)  היכל התהילה של ניו ג'רזי  פרס גראמי טכני  המדליה הלאומית לאומנויות 
 www.les-paul.com
 פרופיל ב-IMDb
 
לס פול
לס פול (באנגלית: Les Paul; ‏9 ביוני 1915 – 13 באוגוסט 2009) היה גיטריסט קאנטרי-ג'אז אמריקאי, הידוע כאחת מהדמויות החשובות בהתפתחותם של כלי נגינה חשמליים מודרניים וטכניקות הקלטה. פול היה חלוץ בהתפתחות הגיטרה החשמלית בעלת הגוף המוצק (הגיבסון לס פול, הקרויה על שמו), בהקלטה רב-ערוצית, ובאפקטים שונים של חזרה והד.
חייו

נולד בשם לסטר ויליאם פולפוס (Lester William Polsfuss) בעיר ווקשה שבויסקונסין. עוד בגיל 12, בשנת 1928, ניגן במסעדות המבורגרים כדי להרוויח דמי כיס. אז הוא החליט להגביר את הגיטרה שלו, ולשם כך הוא פירק את החלק העליון של הפטיפון, חיבר אותו לגיטרה באמצעות חוטי טלפון שאותם חיבר לרדיו וכך יצר גיטרה חשמלית.
בתחילת שנות ה-40 החליט פול לנסות ליצור גיטרה חשמלית מגוף מלא. כאשר עבד אצל יצרני הגיטרות "אפיפון", ניצל את סופי השבוע וניסר לשניים גיטרה אקוסטית מתוצרת "אפיפון", ובמקום החלק המרכזי חיבר בול עץ. באמצעות זוויות פח הוא חיבר צוואר של גיטרת גיבסון, בנה פיקאפ בעצמו והלך עם המצאתו, שאותה כינה "בול העץ", לבית החרושת של גיבסון. אנשי "גיבסון" לעגו לפול וכינו אותו "הילד עם מקל המטאטא". בשנת 1950, כאשר ליאו פנדר הצליח לייצר גיטרה חשמלית, דבר שאנשי גיבסון חשבו שאינו אפשרי, עמדו בחברת גיבסון על טעותם וחיפשו את "הילד עם מקל המטאטא". לבסוף, בשנת 1951, הם מצאו את פול וביקשו ממנו לחתום עליה, והחתימה מוטבעת עד היום על כל גיטרת לס פול.
לס פול ומרי פורד

לס פול ומרי פורד התחתנו בשבת 1949 וההחלו לחבר מוזיקה ולשיר ביחד. מרי פורד הייתה גיטריסטית וסולנית אמריקאית, עם ניסיון רב ובשנת 1950 החלו להופיע במצעדי הפזמונים. בשנות ה-50 פהם היו היו כוכבי מוזיקה והוציאו 28 להיטים. השיר שלהם Vaya con Dios (מילולית "לך עם אלוהים") נבחר כאחד מ-100 השירים המערביים המובילים בכל הזמנים. ההקלטה של השיר הגיעה לראשונה למצעד רבי המכר של מגזין בילבורד ב-13 ביוני 1953 ונמשכה 31 שבועות בטבלה, ואחר כך למצעדי פזמונים נוספים, והיה השיר השני הנמכר ביותר בשנת 1953. בשנת 2005, ההקלטה של השיר הוכנסה להיכל התהילה של הגראמי
פול ופורד התגרשו בדצמבר 1964, וגם סיימו את שיתוף הפעולה שלהם.
לס פול ביצע פלגיאט ביצירתו של המלחין היהודי רומני ריכרד שטיין, מזחלת עם פעמונים והפסיד בתביעה שהוגשה נגדו.
פול נפטר בניו יורק ב-13 באוגוסט 2009, בגיל 94.
הערות שוליים

↑  https://web.archive.org/web/20180403024009/http://www.walkoffame.com/les-paul-and-mary-ford
↑  Zici ca n-ai plagiat si, gata, ai scapat (ברומנית)
| --- | --- |
בקרת זהויות :  NLI: 987007572111705171  PLWABN: 9810699959205606  BIBSYS: 6033558  BNE: XX937552  BnF: cb13898303m (data)  GND: 119397293  ICCU: CUBV091083  ISNI: 0000 0003 6850 614X  LCCN: n81126814  LNB: 000084965  MusicBrainz: f671ebd2-917d-466f-b7bc-07c60e4d8990  NDL: 00621264  NKC: js20070525006  NLA: 35896138  NSK: 000594138  NTA: 070757410  RERO: 02-A006144655  SELIBR: 332690  SNAC: w62d1r4v  SUDOC: 160719844  Trove: 1135965  VIAF: 119989378   WorldCat (עם VIAF): 119989378 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
CSI: לאס וגאס

| --- | --- |

 סוגה:  דרמה משטרתית, סדרת דרמה 
 ארץ מקור:  ארצות הברית ארצות הברית
 שפות:  אנגלית
 מספר עונות:  3 
 מספר פרקים:  41 (נכון ל־19 במאי 2024) 
 שידור
 רשת שידור:  CBS 
 תקופת שידור מקורית:  6 באוקטובר 2021 – הווה 
 קישורים חיצוניים
 אתר רשמי
 דף התוכנית ב-IMDb
 
CSI: לאס וגאס (באנגלית: CSI: Vegas) היא סדרת טלוויזיה אמריקאית מסוג דרמת פשע שעלתה לראשונה ב-CBS ב-6 באוקטובר 2021. זוהי סדרת המשך לסדרה ארוכת השנים CSI, והסדרה החמישית בזיכיון CSI. בסדרה מככבים פאולה ניוסום, מאט לוריה, מל רודריגז ומנדיפ דילון כדמויות חדשות. וויליאם פיטרסן וג'ורג'ה פוקס חוזרים על תפקידם מ- CSI: חקירת זירת פשע בתור גייל גריסון ושרה סידל במהלך העונה הראשונה לפני העזיבה, בעוד מארג הלגנברגר חוזרת על תפקידה ב-CSI בתור קתרין ווילווס החל מהעונה השנייה. וואלאס לנגהם, פול גוילפוי ואריק סמנדה חוזרים גם הם לתפקידם כדייוויד הודג'ס, ג'ים בראס וגרג סנדרס, בתפקיד אורח.
במקור מותגה כסדרה מוגבלת אך התוכנית חודשה לעונה שנייה בדצמבר 2021, מבלי שפוקס, פיטרסן או רודריגז חזרו. העונה הראשונה כללה עשרה פרקים. העונה השנייה עלתה לראשונה ב-29 בספטמבר 2022, וכללה 21 פרקים. ב-21 בפברואר 2023, CBS חידשה את הסדרה לעונה שלישית, שעלתה לשידור ב-18 בפברואר 2024 וכללה 10 פרקים.
צוות השחקנים והדמויות > דמויות ראשיות

פאולה ניוסום בתפקיד מקסין "מקס" רובי, ראש מעבדת הפשע של לאס וגאס
מאט לוריה בתפקיד ג'ושוע "ג'וש" פולסום, CSI ברמה III שהוא בדרך כלל החוקר הראשי בתיקים
מנדיפ דילון בתור אהליה "אלי" רג'אן, מהגרת שהגיעה בעקבות חלומותיה ללאס וגאס
מל רודריגז בתור ד"ר הוגו רמירז (עונה 1), הבוחן הרפואי הראשי
ג'ורג'ה פוקס בתור שרה סידל (עונה 1)
ויליאם פטרסן בתפקיד גיל גריסום (עונה 1)
אריאנה גוארה בתור סרינה צ'אבס (עונה 2), בלשית רצח
ג'יי לי בתור כריסטופר "כריס" פארק (עונה 2; עונה 1 חוזרת), דרג I CSI
לקס מדלין בתור בו פינאדו (עונה 2), CSI ברמה I
מארג הלגנברגר בתפקיד קתרין ווילוז (עונה 2)